Διαδικτυακές ασκήσεις (7) Δ1 (6-4-2020)

Γλώσσα: Στη σελίδα 10 του βιβλίου της Γλώσσας έχει ένα κείμενο «Το μεγάλο μυστικό».

1.Θα κάνετε ανάγνωση φωναχτά, όσες φορές νομίζετε και νιώσετε ότι το αποτέλεσμα είναι καλό. ΟΛΟ ΘΑ ΤΟ ΚΑΝΕΤΕ ΑΝΑΓΝΩΣΗ.

2.Στο τετράδιο Γραμματικής θα κάνετε ένα παράδειγμα δικό σας και θα μετατρέψετε τον ευθύ λόγο σε πλάγιο και αντίστροφα.( Θα δείτε την άσκηση 2 στη σελίδα 19 του βιβλίου Εργασιών για να θυμηθείτε)

3.Στο τετράδιο Γραμματικής θα γράψετε τα αντίθετα επιρρήματα από αυτά που σας γράφω.(το λεξικό θα σας βοηθήσει) : πριν, πέρσι, ποτέ, αργά, σπάνια, τελικά, αμέσως

π.χ. πέρσι---φέτος

4.Στο τετράδιο Γραμματικής θα γράψετε τα παρακάτω ρήματα στον Παρακείμενο και Υπερσυντέλικο της Ενεργητικής και Παθητικής φωνής. ( κουρδίζω, ψάχνω, μετρώ, θεωρώ, χάνω, σχεδιάζω, ξεφορτώνω, παρακολουθώ, πουλώ, βρέχω)

π.χ. Ενεργ. Φωνή: Ενεστώτας: κουρδίζω-Παρακ.: έχω κουρδίσει-Υπερσ.: είχα κουρδίσει

Παθητ. Φωνή: Ενεστώτας: κουρδίζομαι-Παρακ.: έχω κουρδιστεί-Υπερσ.: είχα κουρδιστεί

Μαθηματικά

1.Να κάνετε κάθετα στο τετράδιο Μαθηματικών τις διαιρέσεις και τις επαληθεύσεις τους.( Θυμάμαι , για να κάνω επαλήθευση πολλαπλασιάζω το πηλίκο ( αποτέλεσμα) με τον διαιρέτη (αριθμός δεξιά) και προσθέτω το υπόλοιπο, αν υπάρχει ,και βρίσκω τον διαιρετέο ( αριθμός αριστερά).ΠΡΟΣΟΧΗ,ΤΟ ΥΠΟΛΟΙΠΟ ΔΕΝ ΜΠΟΡΕΙ **ΠΟΤΕ** ΝΑ ΕΙΝΑΙ ΜΕΓΑΛΥΤΕΡΟ ή ΙΣΟ ΜΕ ΤΟΝ ΔΙΑΙΡΕΤΗ.

(13892 : 46 =) , (12060 : 6 =) , ( 216 : 9 =) , ( 46134: 18 =) , ( 3948 : 12 =)

2.Να κάνετε κάθετα στο τετράδιο Μαθηματικών τις παρακάτω πράξεις:

(21564+485,255+0,2=), (2964,5 – 3,265=), (0,02+4854+3,1+24,267=), (2562,467 – 274,03=)

ΠΡΟΒΛΗΜΑΤΑ

1.Η γιαγιά του Χρήστου είναι 76 χρονών και είναι 34 χρόνια μεγαλύτερη από τη μαμά του. Ο Χρήστος είναι 32 χρόνια μικρότερος από τη μαμά του. Α) Πόσο χρονών είναι η μαμά του Χρήστου; Β) Πόσο χρονών είναι ο Χρήστος;

2.Ένα οικόπεδο έχει σχήμα πενταγώνου. Η περίμετρός του είναι 158 μέτρα. Καμία πλευρά του δεν είναι ίση με την άλλη. Τα μήκη των τεσσάρων πλευρών του είναι: 250 δεκ. , 3000 εκ. ,28000 χιλ. και 0,034 χμ. Να υπολογίσετε το μήκος της πέμπτης πλευράς.

3. Ο Μέγας Αλέξανδρος ο Μακεδών, βασιλιάς του βασιλείου της Μακεδονίας, αυτοκράτορας της Μακεδονικής αυτοκρατορίας, γεννήθηκε το 356 π.Χ. στην Αρχαία Πέλλα της Μακεδονίας και πέθανε 323 π.Χ. στη Βαβυλώνα ( πόλη που σήμερα ανήκει στο Ιράκ).

Α) Να υπολογίσετε πόσα χρόνια έζησε.( **προσοχή** **οι** **χρονολογίες** **είναι** **προ** **Χριστού**)

Β) Να υπολογίσετε πόσα χρόνια έχουν περάσει μέχρι σήμερα από τη μέρα που γεννήθηκε.

Γ) Να υπολογίσετε πόσα χρόνια έχουν περάσει μέχρι σήμερα από τη μέρα που πέθανε.